Stephen Kevin Bannon er fæddur 27. nóvember árið 1953 í borginni Norfolk í Virginíuríki . Faðir hans vann hjá símafyrirtæki og móðir hans var heimavinnandi . Eftir menntaskóla lá leiðin í Virginia Tech háskólann og þar tók hann í fyrsta skipti virkan þátt í stjórnmálum sem formaður stúdentaráðs árið 1975 . Hann tók MBA gráðu við Harvard háskóla og fékk í kjölfarið stöðu hjá fjárfestingarbankanum Goldman Sachs . Þeir keyptu upp lagera af kvikmyndum og voru milligöngumenn í samrunum ýmissa fyrirtækja í skemmtanaiðnaðinum eins og t.d. MGM , Turner og Polygram . Hann klæddist litríkum skyrtum og sandölum og talsmáti hans var ávallt alþýðlegur og laus við allt snobb . En hann gat líka verið grimmur og beinlínis andstyggilegur við þá sem honum líkaði illa við . Það skipti ekki máli þó að George W. Bush væri í hvíta húsinu því að Bannon leit á Bush sem hluta af þessari elítu og hluta af vandamálinu . Bannon var yst á jaðrinum og honum vantaði útrás fyrir gremju sína . Þá útrás fann hann árið 2004 þegar hann kynntist ungum manni að nafni Andrew Breitbart . Breitbart News var beinlínis stofnað til höfuðs hinnar pólitísku elítu og þó að gildum Repúblíkanaflokksins væri hampað þá fengu margir innmúraðir yfir sig vænar gusur á síðunni . Einnig voru þær mjög litaðar af kynþátta og útlendingahatri , kvenfyrirlitningu og fordómum í garð samkynhneigðra . Við valdatöku Bannon jukust fordómar í garð minnihlutahópa og kvenna til muna á vefnum . Þar sem Breitbart sjálfs naut ekki við voru gyðingar teknir inn í hóp þeirra sem gagnrýni vefsins beindist að , enda eru gyðingar fyrirferðarmiklir í stjórnmála , fjármála og Hollywood elítunni . Hann færði út kvíarnar og opnaði útibú í Texas og í Lundúnum árið 2014 . Við opnun útibúsins í Lundúnum opnuðust augu evrópsku pópúlistaflokkana fyrir síðunni og stjórnmálamenn á borð við Nigel Farage úr UKIP og Marine Le Pen í frönsku Þjóðfylkingunni sýndu henni stuðning sinn . Cruz hafði tilkynnt framboð sitt snemma og fengið drottningarviðtöl á síðunni en aðrir frambjóðendur repúblíkana á borð við Jeb Bush og Marco Rubio fengu töluverða gagnrýni . Haustið 2015 var óljóst hvorn frambjóðandann Breitbart studdi en í janúar 2016 var Cruz alfarið sparkað fyrir Trump . Í stað hans valdi Trump Kellyanne Conway og Steve Bannon til að stýra framboðinu . Um haustið 2016 var fátt annað talað en bandarísku kosningabaráttuna . Trump fór upp í könnunum eftir veikindi Hillary Clinton í september og niður aftur eftir rökræður frambjóðendanna , sem voru þær sóðalegustu í sögunni , og eftir að myndband birtist af honum þar sem hann hreykti sér af kynferðisáreitni . Nú var ekki hægt að draga úr soranum . Til að auka á fáranleikann þá sviku 7 kjörmenn lit og kusu annað fólk sem er það mesta í sögunni ( utan við látna frambjóðendur ) . Síðan 1872 hafa aldrei fleiri en einn kjörmaður svikið lit . Endrum og eins hefur staðan verið laus , t.d. alla stjórnartíð Jimmy Carter 1977 - 1981 . Þá er búist við því að reynsla Bannon af fjölmiðlum muni nýtast Trump við að skapa og móta ímynd sína sem forseta . Gildir þá einu hvort öllum líki við hann . Bara að nógu mörgum líki við hann og nógu mörgum líki illa við andstæðinga hans . Réttindi samkynhneigðra hafa gert okkur heimskari , tími til kominn að fara aftur inn í skápinn . Getnaðarvarnarpillan gerir konur óaðlaðandi og heimskar . Hvort myndir þú frekar vilja að barnið þitt fengi femínisma eða krabbamein ? Gabby Giffords [ þingmaður sem varð fyrir morðtilraun ] : Mannlegur skjöldur byssuandstæðinga Hífum hann upp með stolti : Suðurríkjafáninn kunngerir glæsilega arfleið Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .